 USolwazi Dean Goldring wesikole seLife Sciences e-UKZN emcimbini wokunikeza abafundi ulwazi ekanye nabafundi abafisa ukufunda eNyuvesi.IKolishi lwezoLimo, uBunjiniyela nezeSayensi Agriculture, Engineering and Science belinomcimbi wokunikeza ulwazi kubafundi bezikole zaseMgungundlovu nezaseThekwini abafisa ukuqhuba izifundo zabo kwezesayensi nezobunjiniyela.Lemicimbi beyibanjelwe e-UNITE School of Engineering Building esikhungweni saseHoward College nasehholo iColin Webb esikhungweni saseMgungundlovu ngeMgqibelo elandelanayo.Abazali babafundi abafisa ukufunda eNyuvesi bathole ulwazi oluningi babuye bathola nolwazi ngeminye imikhakha engaphansi kwalelikolishi.Yomibili lemicimbi ibinohlelo lapho izihambeli bezinikezwa ulwazi ngemifundazwe, uxhaso olunikezwa abafundi, ihhovisi elisekela abafundi kanye nendlela yokufaka izicelo zokufunda e-UKZN, betshelwa abaphathi bezikole ngasinye ngaphansi kweKolishi.UMphathi ngamunye wethule izinto ezenziwa esikoleni ngasinye ngabafundisi abahlukene. Lokhu kunikeze izihambeli ulwazi olungconywana emikhakheni abafuna ukuyenza engaphansi kwekolishi, nethuba lokubona abafundisi babo bakusasa. 